paragraph_text: Nacionalni park Keoladeo ima površinu od od 29 km² i upisan je 1985. godine na UNESCO-ov popis mjesta svjetske baštine u Aziji i Oceaniji kao jedno velikih utočišta divljih životinja središnje Azije. Sveukupno u parku obitava 379 vrsta biljaka, 366 vrsta ptica (od kojih 230 stalno boravi u parku), 50 vrsta riba, 13 vrsta zmija, 5 vrsta guštera, 7 vrsta daždevnjaka, 7 vrsta kornjača i brojni drugi kralješnjaci. Kako su veliki grabežjivci poput leoparda istrijebljeni do 1964. godine, od sisavaca tu uspješno obitavaju bengalska mačka, tropska mačka, azijska cibetka, mačka ribolovac, bengalska lisica, šakal, prugasta hijena, sivi mungos, glatka indijska vidra, indijski dikobraz, indijski zec, indijski piton te primati rezus makaki i sakati majmuni.